SAAT SEN, MITÄ TAVOITTELET
Isä, kiitos siitä, että Valtakunnassasi moni asia on ylösalaisin.
Voimme koskettaa taivaita, kun polvemme osuvat maahan.
Auta meitä tavoittelemaan tahtoasi elämässämme ja nöyrtymään, -
jotta tahtosi voisi tapahtua. Kiitos, että haluat siunata lapsiasi -
ja toteuttaa lupauksesi heissä ja heidän kauttaan. Toteuta tahtosi -
myös tämän Sanan kautta. Kiitos siitä Jeesuksen nimessä, aamen.
Aiheeni on: Saat sen, mitä tavoittelet.
Olen huomannut, että usein elämässä saamme sen, mitä tavoittelemme, -
sekä hyvässä että pahassa. Olen puhunut Jaakobin kirjeen luvusta 1.
Siinä puhutaan omista teistämme, hankkeistamme ja haluistamme.
Ne yhdistetään asioihin, jotka näyttävät haalistuvan.
Jumala ei halua, että sinä tai Hänen lupauksensa sinulle -
haalistuvat tai katoavat tai että epävakaus hallitsee elämääsi.
Jaak. 1:8 "kaksimielinen mies, epävakainen kaikilla teillään."
Omat tiemme liittyvät siis epävakauteen.
Jae 11 puhuu rikkaista ja köyhistä: -
"niin on rikaskin lakastuva retkillänsä."
Lopuksi jakeessa 14 puhutaan ihmisestä, jota hänen oma himonsa -
kiusaa ja viettelee ja jota se vetää puoleensa.
Vetää puoleensa, lakastua, epävakainen kaikilla teillään.
Omat tiemme eivät tietenkään toteuta Jumalan tahtoa.
Siksi haluamme tuntea Hänen tiensä.
Se on jakeen Jes. 55:9 mukaan paljon omia teitämme korkeampi.
Hänen tiensä ja ajatuksensa ovat paljon meitä ylempänä.
Jos haluamme elää Hänen tavallaan, meidän pitää ajatella kuin Hän.
Mitä tavoittelet elämässäsi? Saat sen, mitä tavoittelet.
Yli 20 vuotta sitten tämän seurakunnan pastorina -
aloin ajatella unelmaseurakuntaani ja yritin nähdä sen edessäni.
Siihen meni jonkin aikaa, mutta kirjoitin nuo ajatukset ylös.
Siitä tuli seurakuntamme näky, ja ihme on tapahtunut: -
nyt se on käytännössä kuvaus seurakunnasta, josta saamme nauttia.
Jumala on antanut sen, koska saamme sen, mitä tavoittelemme.
Valitettavasti saamme usein myös ne väärät asiat, joita tavoittelemme.
Saamme myös sen, minkä sallimme itsellemme. Mitä tulee elämääsi -
ja asioihin, jotka määrittävät sitä, saat sen, mitä sallit itsellesi.
Mitä siis tavoittelet? Mitä asioita sallit itsellesi?
Jos tavoittelet Jumalan asioita, saat niiden tuottaman hedelmän.
Jos tavoittelet tuhoisia asioita, saatat saada niiden seuraukset -
tai sen taakan, joka tulee tavoittelemiesi asioiden mukana.
Meidän ei siis tulisi koskaan aliarvioida omien teidemme, -
hankkeidemme ja halujemme merkitystä, vaan muistaa, -
että nuo asiat voivat saada Jumalan tahdon himmenemään elämässämme.
Ne voivat vetää meidät pois Hänen läheltään.
Alkukielen sana on kielikuva, joka kuvaa kalastajan syöttiä.
Se houkuttelee kalaa, ja kalastaja vetää sen pois.
Mitäköhän vaadittaisiin -
vetämään sinut pois Jumalan suunnitelmasta?
Meillä kaikilla on omat oudot tapamme ja ominaispiirteemme.
Jos elää toisen ihmisen kanssa, elää myös noiden piirteiden kanssa.
Minulla on omat oudot tapani, vaimollani Bobbiella omansa.
Kaikilla on omat tapansa, ja monet niistä ovat harmittomia, -
mutta jos elämme keskittyen vain omiin teihimme ja tapoihimme, -
Jumalan tahto ei valitettavasti tule osumaan kohdallemme.
Jumalalla on omat tapansa. Omiin tapoihimme keskittyminen -
ei koskaan ole hyvä asia, eivät myöskään omat hankkeemme.
Jaak. 1:9―10 "Alhainen veli kerskatkoon ylhäisyydestään, -
mutta rikas alhaisuudestaan..."
Tärkeintä ei itse asiassa ole, onko joku köyhä vai rikas, -
vaan se, mitä hän tavoittelee.
Näissä jakeissa puhutaan itse asiassa hengellisestä identiteetistä.
Se, jolla ei ole mitään, pystyy näkemään itsensä niiden silmin, -
jotka arvostavat kovasti asemaa ja tavaroita.
Raamattu sanoo tälle ihmiselle, että kirkkaus asuu taivaallisissa.
Opettele näkemään itsesi niin kuin Jumala näkee sinut.
Rikkaalle, joka saattaa kuvitella olevansa jotain erityistä, -
tässä sanotaan, että hänen identiteettinsä on Kristuksessa.
Häntä kehotetaan kerskaamaan alhaisuudestaan ja muistamaan, -
että ihmiset halveksivat Jeesusta ja hylkäsivät Hänet.
Jos rikas pitää tämän mielessä ja köyhä ajattelee taivaan kunniaa, -
tärkeintä eivät enää ole heidän omat tiensä tai se, mitä heillä on, -
vaan se, kuka Kristus on ja mitä Hän haluaa tehdä elämässämme.
Haluaminen on tärkeä asia.
Tässä puhutaan intohimon kohteista ja haluista -
ja siitä, että annamme himojemme vietellä meitä. Niissä on voimaa.
Niiden ansiosta saamme sen, mitä tavoittelemme, -
koska ne määrittävät päätöksemme, jotka taas määrittävät asemamme.
Jos alamme haluta enemmän hengellisiä asioita -
ja teemme sen mukaisia päätöksiä, -
pääsemme ennen pitkää sellaiseen asemaan, -
että Jumalan mahdollisuudet ja suunnitelma alkavat toteutua.
Tiesin teini-ikäisenä, mitä halusin. Halusin palvella Jumalaa.
Halusin elää Hänelle ja rukoilin, että Hän käyttäisi minua.
Tuo halu auttoi minua tekemään päätöksen mennä raamattukouluun.
Haluni palvella Jumalaa johti tiettyihin päätöksiin, -
joiden ansiosta olin ennen pitkää oikeassa paikassa oikeaan aikaan.
Tein työtä kärsivällisesti ja uskollisesti ja luotin Jumalaan, -
ja niinpä tänään minulla on hieno tilaisuus palvella Jumalaa.
Sillä, mitä haluat, on suuri merkitys, jos katsomme sitä, mitä haluamme, -
omia teitämme ja hankkeitamme ja pohdimme lukemiamme jakeita.
Jakeessa Jaak. 1:5 sanotaan jotain Jumalan sydämestä: -
"Mutta jos joltakin teistä puuttuu viisautta, anokoon sitä Jumalalta, -
joka antaa kaikille alttiisti ja soimaa- matta, niin se hänelle annetaan."
Jumala haluaa siunata meitä eikä etsi meistä vikoja.
Silti kahdessa seuraavassa jakeessa sanotaan: -
"Mutta anokoon uskossa, ollenkaan epäilemättä; sillä joka epäilee, -
on meren aallon kaltainen, jota tuuli ajaa ja heittelee.
Älköön sellainen ihminen luulko Herralta mitään saavansa."
Kaksi jaetta aiemmin sanotaan, että Jumala antaa auliisti, -
mutta tässä sanotaan, ettei tuollainen ihminen saa Häneltä mitään.
Kumpi kuvaa Jumalan sydäntä?
Jumala kyllä haluaa antaa meille lahjoja ja siunata meitä, -
mutta saamme, mitä tavoittelemme tai niitämme sitä, mitä kylvämme.
Snl. 23:7 "Sillä niinkuin hän mielessään laskee, -
niin hän menettelee".
Ajatellaan kaikkea tätä ja suhdettamme Jumalaan.
Jos haluan suhteen Jumalaan, mutta en luovu omista teistäni, -
voin valita, haluanko oman tieni vai Jumalan paremman tien.
Omasta tiestään kiinni pitävä ei saa Jumala-suhteesta mitään.
Aivan sama pätee suhteeseen puolisosi -
tai poika- tai tyttöystäväsi kanssa. Haluat onnellisen avioliiton -
tai suhteen, mutta haluat kaiken tapahtuvan omalla tavallasi.
Valitettavasti et saa molempia. Saat sen, mitä tavoittelet.
Älköön sellainen ihminen luulko saavansa onnellista avioliittoa, -
sillä hyvään avioliittoon tarvitaan epäitsekkyyttä, kumppanuutta -
ja yhdessä tekemistä.
Monesti olemme täynnä omaa tahtoamme, mutta tahdomme myös -
kaikki meille Raamatussa luvatut siunaukset. Sanomme Jumalalle: -
"Se, mikä on Sinun, on minun, ja se, mikä on minun, on minun."
Ei niin rakenneta suhdetta! Eihän avioliitossakaan ole tarkoitus -
rikastua ja menestyä oman puolison kustannuksella.
Se ei tule toimimaan, mutta niin rakennamme suhdetta Jumalaan.
Haluamme tehdä asiat omalla tavallamme, emme halua muuttua -
emmekä uhrata mitään, mutta Jumalan pitäisi silti siunata.
Kun Jaakobin kirjeessä kehotetaan pyytämään uskossa ja epäilemättä, -
kreikankielinen sana kuvaa ihmistä, jolla on kaksi sydäntä -
tai kaksi sielua tai henkeä. Hän on siis jakautunut kahtaalle.
Kun jakeessa 8 puhutaan kaksimielisestä miehestä, -
käytetään samankaltaista sanaa, joka myös tarkoittaa kaksisieluista.
Elämä ei toimi niin, ja siksi meidän pitää tavoitella Kristusta -
ja päättää, että haluamme Jumalan tahdon, mutta Hänen tavallaan.
Jos yritämme elää millään toisella tavalla, -
Raamattu sanoo, ettei meidän pidä luulla saavamme Jumalalta mitään.
Jumala ei ole kitsas antamaan, mutta saat sen, mitä tavoittelet.
Mitä haluat? Mitä tavoittelet? Mikä on sinulle tärkeää?
Oletko valmis luopumaan omista tavoistasi, elämään Hänen tavallaan -
ja tekemään uhrauksia? Uhrausten tekeminen on aina pelottavaa.
Olen valmis luopumaan kaikista haluistani, tavoistani ja toiveistani -
ja palvelemaan Jeesusta koko elämälläni. Se on vähän pelottavaa, -
mutta emme koskaan joudu katumaan Jumalan asettamista ykköseksi.
Et koskaan joudu katumaan, jos asetat Jumalan ykköseksi, -
ja saat sen, mitä tavoittelet.
Jumalalla on sinua varten paljon lupauksia ja suunnitelmia.
Uskon, että Jumala haluaa siunata teitä. Huone on täynnä potentiaalia.
Jumala antaa meille lahjoja, mutta usein keskitymme itsemme.
Jos taas käytämme lahjojamme Hänen kunniakseen, -
elämästämme tulee todistus Jumalan ihmeellisestä armosta.
Joskus pitää hengittää syvään ja sanoa kuin Jeesus rististä: -
"Isä, jos sinä tahdot, niin ota pois minulta tämä malja; -
älköön kuitenkaan tapahtuko minun tahtoni, vaan sinun".
Olemme täynnä omaa tietämme, omaa tahtoamme ja omia halujamme.
Ikävä kyllä saamme usein sen, mitä tavoittelemme.
Silloin emme saa mitään suhteestamme Jumalaan.
Myös suhteessa puolisoon saatamme haluta ristiriitaisia asioita.
Moni haluaa, että hänen puolisonsa menestyy, mutta ei anna tämän -
käyttää aikaa uransa rakentamiseen. Sitten hän ihmettelee, -
miksi hän on onneton eikä saa suhteesta sitä, mitä odottaa.
Sama pätee myös seurakuntaan. On paljon hyviä seurakuntia.
Jos päätät käydä niissä kaikissa, et saa mistään seurakunnasta mitään.
Saatat päästä hyvään ylistykseen Hillsong-seurakunnassa -
tai kuulla hyvän saarnan toisaalla, mutta juurtumisessa on voimaa.
Silloin mikä tahansa hyvä, Raamattuun uskova -
ja Kristus-keskeinen seurakunta voi antaa sinulle todella paljon.
Seurakunta on perhe, ja siellä syntyy ystävyyssuhteita.
Siellä saat myös tilaisuuden käyttää kykyjäsi ja lahjojasi.
Sanan kuuleminen säännöllisesti auttaa sinua kasvamaan -
ja rakentamaan elämääsi, ja alat kukoistaa, kuten Jumala haluaakin.
Monet kuitenkin haluavat tehdä tämänkin asian omalla tavallaan.
He käyvät vähän siellä ja täällä eivätkä saa mistään mitään.
Heistä tulee kaksisieluisia seurakunnan suhteen.
Ajatellaan, että haluan syödä terveellistä ruokaa, -
mutta haluan myös syödä hampurilaisia. Haluan molemmat, -
joten kokeilen molempia tapoja. Alkuruuaksi syön siis salaatin, -
ja terveellisen salaattini jälkeen käyn ostamassa -
suurimman ja rasvaisimman löytämäni hampurilaisen -
ja valtavan annoksen ranskalaisia. Älköön tällainen ihminen luulko -
saavansa mitään ravitsemuksellista hyötyä ruokavaliostaan, -
koska se ei vain toimi. Meidän pitää päättää, mitä tavoittelemme, -
ketä tavoittelemme ja miten Jumalan Sana istuu elämäämme.
Miten Jumalan lupaukset ja suunnitelma istuvat elämäämme?
Jos haluamme sovittaa ne jonnekin muun elämän lomaan, -
emme voi odottaa saavamme Jumalan Sanan lupaamaa siunausta, -
sillä se ei vain toimi niin. Saat yleensä sen, mitä tavoittelet.
Se on minusta surullista. Kun puhun seurakunnasta, -
voisin hyvin puhua palmuista, sillä psalmin 92 jakeissa 13―14 -
verrataan vanhurskasta ihmistä palmupuuhun.
"Vanhurskas viheriöitsee kuin palmupuu, -
hän kasvaa kuin Libanonin setri. He ovat istutetut Herran huoneeseen, -
he viheriöitsevät meidän Jumalamme kartanoissa."
Tässä puhutaan Jumalan huoneesta Vanhassa testamentissa.
Ne, jotka juurtuvat seurakuntaan, kukoistavat ja ovat kuin palmuja.
En tiedä, oletko koskaan nähnyt paikkaa, johon tsunami on iskenyt.
Kaikki on tuhoutunut, eikä maassa kasva mitään muuta kuin palmuja.
Palmut ovat yhä pystyssä vihreinä. Jotenkin ne ovat selvinneet myrskystä.
Vertaan tätä Raamatun tässä käyttämään kielikuvaan.
Jaakob puhuu ihmisestä, joka lakastuu retkillään.
Jaak. 1:9―11 "Alhainen veli kerskatkoon ylhäisyydestään, -
mutta rikas alhaisuudestaan, -
sillä hän on katoava niinkuin ruohon kukka."
Kaikkien meidän osa on kerran kuolla. Se on meillä kaikilla edessä joskus.
Jae 11 "Aurinko nousee helteineen ja kuivaa ruohon, ja sen kukka varisee, -
ja sen muodon sulous häviää; niin on rikaskin lakastuva retkillänsä."
Tässä puhutaan siitä, mistä kenenkin hengellinen identiteetti on peräisin.
Vertaa toisiinsa palmua, joka kestää tsunamin, ja tätä kielikuvaa tässä.
Tässä maalataan kuvaa Lähi-idän autiomaasta, -
jossa puhaltaa raivoisa kuuma tuuli nimeltä samum.
Se tulee aavikolta ja tuntuu samalta kuin työntäisi pään kuumaan uuniin.
Kun autiomaahan osuu sadekuuro, maasta alkaa pilkistää ruohotupsuja, -
mutta kun ne ovat olleet tunnin auringon paahteessa -
ja polttavan samum-tuulen armoilla, niistä ei näy enää jälkeäkään.
Mitä tulee Jumalan tahtoon elämässäsi, -
Hänen palvelemiseensa ja Hänen lupaustensa toteutumiseen, -
haluatko olla kuin syvään juurtunut palmu, -
joka elää Jumalan tavalla, vai haluatko olla kuin tuo ruoho, -
josta ei näy jälkeäkään, kun se on ollut tunnin helteessä?
On aina surullista, että vaikka ihmisissä on paljon potentiaalia -
ja he haluavat toteuttaa Jumalan tahdon, he eivät osaa luopua -
omista tavoitteistaan, ja heidän rakkautensa Jumalaan hiipuu.
Se on aina surullista katsottavaa. Jumalalla on heille suunnitelma, -
mutta he eivät pystykään luopumaan joistakin asioista.
Me kaikki olemme ihmisiä, ja meillä kaikilla on noita asioita, -
ja yhtäkkiä mahdollisuutemme hajoavat savuna ilmaan -
ja Jumalan meille varaamat asiat ovatkin entistä kauempana.
Mitä tavoittelet? Saat sen, mitä tavoittelet ja minkä sallit itsellesi.
Mitä tavoittelet? Raamattu puhuu omista teistämme ja haluistamme.
Ne houkuttelevat meidät pois, saavat meidät lakastumaan -
tai tekevät meistä epävakaita. Onko suhteesi Jumalaan sellainen, -
että haluat Häneltä paljon, muttet ole valmis luopumaan mistään?
Älköön sellainen ihminen kuvitelko saavansa Herralta mitään.
Jumalalla on sinulle varattuna paljon.
Snl. 14:14 "Omista teistään saa kyllänsä se, jolla on luopunut sydän, -
mutta itsestään löytää tyydytyksen hyvä mies."
Englanninkielisen käännöksen mukaan hän saa tyydytyksen ylhäältä.
Haluatko saada tyydytyksen ylhäältä vai kylliksesi omista teistäsi?
Usein haluamme molemmat, mutta se ei vain toimi niin.
Saat sen, mitä tavoittelet, tyydytyksen ylhäältä tai kylliksi omista teistäsi.
Uskosta luopuminen voi alkaa siitä, -
ettei ihminen osaa päästää irti omista teistään ja tavoistaan.
Toivon, että ymmärrätte, miten tärkeää on haluta Jumalan asioita -
ja tehdä sen mukaisia päätöksiä. Silloin huomaatte yhtäkkiä -
olevanne juuri oikea ihminen oikeassa paikassa oikeaan aikaan.
Lopuksi haluan vielä puhua Israelin kansasta.
He todella saivat kokea Jumalan uskollisuuden.
Vihollinen, faarao, ajoi heitä takaa. Jumala pelasti heidät ihmeellisesti -
avaamalla tien Punaiseenmereen ja hukutti viholliset sinne.
Psalmissa 106 puhutaan kaikesta, mitä Jumala heidän hyväkseen teki.
Jae 8 "Kuitenkin hän pelasti heidät nimensä tähden, -
tehdäkseen voimansa tiettäväksi. Hän nuhteli Kaislamerta, ja se kuivui.
Hän kuljetti heitä syvyyksissä niinkuin erämaassa.
Hän pelasti heidät vihamiehen kädestä -
ja lunasti heidät vihollisen vallasta.
Vedet peittivät heidän ahdistajansa, ei yhtäkään niistä jäänyt jäljelle.
Silloin he uskoivat hänen sanansa, veisasivat hänen ylistystään.
Mutta pian he unhottivat hänen tekonsa -
eivätkä odottaneet hänen neuvoansa.
Heissä syttyi himo erämaassa, ja he kiusasivat Jumalaa autiossa maassa.
Ja hän antoi heille, mitä he pyysivät, mutta lähetti heihin hivuttavan taudin."
Jumala täytti heidän pyyntönsä, mutta he saivat samalla muutakin.
Olemme uuden liiton armolla täytettyjä uskovia, -
ja uskon, että Jumala haluaa antaa meille armonsa ja siunauksensa.
Valitettavasti joissakuissa on tämä hivuttava tauti.
Se tarkoittaa, etteivät he ole sisäisesti terveitä eivätkä eheitä.
Joskus kannattaa luopua omista haaveistaan ja tavoitteistaan -
ja löytää tyydytyksensä ylhäältä, -
koska silloin Jumala voi täyttää sielumme.
Liian monella on tämä tauti, koska he saavat sen, mitä tavoittelevat.
Se ei ole Jumalan tahto.
Ei olla kaksisieluisia, sillä se tuo mukanaan epävakautta.
Mitä siis tavoittelet?
Mitkä tavoitteesi olet valmis mukauttamaan Jumalan tahtoon?
Elämässämme pitäisi olla tärkeintä Hänen tahtonsa ja lupauksensa.
Olen 61-vuotias mies, joka on saarnannut tästä yli 40 vuotta.
Koska minulla on jo jonkin verran elämänkokemusta, -
sanoillani on painoarvoa, kun sanon, ettet koskaan häviä, -
jos asetat Jumalan ykköseksi, ja että saat sen, mitä tavoittelet.
Et koskaan häviä, jos asetat Jumalan ykköseksi. Kiitos Jumalalle!
HILLSONG-KONFERENSSI AJAA PAIKALLISSEURAKUNTIEN ASIAA
Haluan, että meistä tulee loistavia -
sanomaan: "Tule, tule Kristuksen luo."
Teidän täytyy mennä, jotta he voivat tulla.
Teidän täytyy olla tekemisissä eksyneen maailman kanssa, -
jotta ihmiset löytäisivät Jeesuksen.
Tiedän, että tänä iltana tämän areenan ulkopuolella on ihmisiä, -
jotka kuolevat ilman Jeesusta. Tehtävämme on auttaa heitä.
Herra, siunaa seurakuntia. Anna uusia mahdollisuuksia.
Kuivuus muuttuu joeksi, ja ihmiset kulkevat Hengen voimassa.
Uskomme, että puhallat elämää seurakuntaasi kaikkialla maailmassa.
HILLSONG-KONFERENSSI 2016
Tämä on Young&Freen uusi luku.
Meillä on asiaa. ―Aina on kyse Jeesuksesta.
Jännittää. ― Tulisipa enemmän kuin pari ihmistä.
Sitä ei tarvinne ottaa uudestaan.
Laulamme vielä kerran: Tämä on todellista rakkautta!
UUSI ALBUMI SAATAVANA NYT
Olen iloinen, että sain puhua Los Angelesin seurakunnassa -
ja ihmisille eri puolilla maailmaa. On kunnia saada tuoda uutta elämää -
Jumalan Sanasta. Se on maailman rohkaisevin ja innoittavin kirja.
Jos keskitymme siihen, mikä on Jeesukselle tärkeää, -
Hän siunaa tavoitteitamme ja unelmiamme. Mahtavaa viikkoa!
Ylistäkää Hänen nimeään aina ja ikuisesti!
Laulamme ylistystäsi loputtomiin, -
oi Herra, meidän Jumalamme!
Kolmantena päivänä aamunkoitteessa -
Taivaan Poika nousi kuolleista
Maahan tallattu kuolema, missä on pistimesi?
Enkelit kohottavat jylisevän huudon -
Kristukselle, Kuninkaalle
Ylistäkää Herran, Jumalamme nimeä
Ylistäkää Hänen nimeään iankaikkisesti
Laulamme ylistystäsi loputtomiin, -
oi Herra, meidän Jumalamme!
Suomennos: Anni Lähteenmäki